Läänemeri on meie kodumeri, mida jagame ühes kaheksa riigiga. Aastaid on peetud seda merd maailma üheks enim reostatud mereks. On see tõesti nii? Ja millised siis on Läänemere suurimad probleemid? Neile küsimustele otsime Huvitajas vastust nii rootsi kui eesti teadlaste  abiga. Lemmikloomarubriigi valmistab ette Riina Reiman-Männiste. Pärast kella 11 uudiseid on eetris traditsiooniline virgutusvõimlemine ja pärast seda toidurubriik. Krista Taim vestleb sel nädalal mesinik Jaanus Tulliga meest. Kuulaja aga soovib teada, kas kotkas on rändlind? Sellele küsimusele leiame vastuse Urmas Sellise abiga.    Võimlemise pildid    1. Tee õlgadega "kummuli kukkunud kaheksaid", üks õlg on ees, teine taga ja vastupidi    2. Tee puusadega samasuguseid "kaheksaid"    3. Hinga sisse tuues käed kõrvalt üles ja vii väljahingates alla tagasi